
Introducere 


În timpurile noastre, îngrijorarea tuturor față de ecologie creşte, şi ast- 
fel, şi nevoia pentru o etică ecologică bine fondată. Căutarea de principii 
etice călăuzitoare, normative şi de legătură, menită să reglementeze acti- 
vitatea ecologică a oamenilor; se speră că acest lucru va duce la o relaţie 
mai responsabilă şi mai viabilă cu mediul înconjurător natural şi social. 
Dorinţa de a trăi într-o lume mai sănătoasă şi cu mai multă pace şi de a 
lăsa o natură mai bună generaţiilor viitoare face parte din îngrijorarea tot 
mai mare față de problemele ecologice cu care ne confruntăm astăzi. 

Sunt mai multe premise ce subliniază abordările etice ale ecologiei. Dat 
fiind faptul că era în care trăim este caracterizată ca post-metafizică sau 
post-modernă, în sensul filozofic, orice căutare a eticii ecologice legată de 
concepția adevărului pare să fie de negăsit. Însă o analiză atentă a preo- 
cupării etice față de ecologie ar dezvălui anumite concepţii ale adevărului, 
cu rădăcini metafizice adânci. Acestea ar putea fi enumerate astfel: mai 
întâi, nevoia de principii călăuzitoare etice pentru un mediu înconjurător 
uman mai bun presupune ca: a) mediul să fie o unitate luată în discuţie 
astăzi; b) un tot inter-relațional, ale cărui părți componente să fie îmbinate 
interdependent; c) să fie în el însuşi o unitate finită şi compozită, care ar 
putea sau nu să fie dezintegrată decât dacă este păstrată intactă. In al 
doilea rând, pentru ca un mediu să fie deteriorat, şi astfel, să aibă nevoie 
de îmbunătăţiri, acest lucru implică faptul ca el să aibă o valoare estetică 
inerentă. În al treilea rând, pentru ca mediul să fie respectat, trebuie să 
aibă o valoare obiectivă şi ontologică; în sfârşit, trebuie să aibă o valoare 
practică pentru oameni. Toate acestea sunt judecăţi implicite de valoare, a 
căror fixare reprezintă o concepție de adevăr. 

Oricum, concepția de adevăr, definită ca o convenţie socială sau coerentă 
a ideilor, nu este de ajuns pentru o etică ecologică. Conceptul de adevăr 
trebuie să îndeplinească cerințele alegerilor noastre morale cu privire la 
mediul înconjurător. Acest concept poate avea un fundament metafizic sau 
poate deriva din teologii, dar poate servi şi ca bază a unei etici ecologice. 
În cele ce urmează voi discuta despre posibilitatea eticii ecologice cu un 

concept al adevărului relativist sau neobiectiv şi voi analiza valorile con- 
stitutive ale eticii aşa cum rezultă din exemple luate din învăţăturile etice 
ale Islamului cu privire la mediul înconjurător. 

Tradițiile religioase ale diverselor popoare ale lumii pot ajuta dacă în- 
văţăturile lor, în ceea ce priveşte relația omului cu natura, sunt aduse în 
lumină şi interpretate cu scopul trezirii conştiinţei ecologice a omului mo- 
dern. În paginile următoare vă voi atrage atenţia asupra învățăturilor mo- 
rale ale religiei musulmane, cu relevanță pentru problemele mediului. O 
teologie ecologică va avea diferite surse: scripturale, ştiinţifice şi filozofice. 
Sursele scripturale din teologia musulmană a naturii vor fi clarificate mai 
târziu; acum voi enumera câteva concepte importante ce derivă din ştiinţa 
contemporană. 


1. Definiţia termenilor 


Mediu înconjurător. În sensul larg al cuvântului, mediul este atât lu- 
mea naturală, cât şi cea socială în care trăim. 

Ecologia. Totalitatea relaţiilor, inclusiv relaţiile umane, din cadrul na- 
turii, şi interdependenţa fiecărui element din natură se numeşte ecologie. 
Ecologia este studiul relaţiilor şi al mediilor în sistemele echilibrate ce al- 
cătuiesc toată viața, în general. 

Adaptarea se referă la un aspect particular al relaţiilor ecologice. „Adap- 
tarea umană este procesul prin care omul se foloseşte efectiv, pentru sco- 
puri productive, de potenţialul de energie din habitatul lui”. În acest fel, 
oamenii dintr-un mediu extrag şi folosesc resursele provenite din natură 
pentru cele necesare supraviețuirii şi întreținerii lor (mâncare, adăpost, 
protecţie, creşterea celor mici şi tot aşa); aceasta este o strategie de adap- 
tare. Ştiinţa, tehnologia şi atitudinile spirituale, mentale şi morale pot fi 
considerate toate părți ale strategiei de adaptare a omului la şi împotriva 
mediului înconjurător. 

Mediul înconjurător uman. De aceea, dintr-un punct de vedere ecologic 
şi al mediului înconjurător, definiția mediului implică nu doar participarea 
interactivă a omului la lumea naturală, dar, pe lângă participarea lui, este 
prezentă şi participarea lumii sociale. Din acest motiv, mediul înconjurător 
uman înseamnă atât lumea naturală, cât şi cea socială în care trăim. Re- 
laţiile umane cu natura sunt, mai întâi, felul în care utilizăm şi ne folosim 
de resursele ei şi, apoi, aprecierea morală a valorii acesteia de către om, iar 
în al treilea rând, o apreciere conştientă a ordinii ei, o apreciere estetică a 
frumuseţii ei. Activiştii conservării mediului sunt preocupaţi de deprecie- 
rea şi distrugerea naturii în civilizația modernă încă de la începutul erei 
industriale din secolul al XIX-lea. 

Natura ca proces dinamic. De la începutul științei newtoniene a naturii 
până la sfârgitul secolului al XIX-lea, lumea a fost percepută ca o maginărie 
cu un comportament static şi mecanic determinat. Din perspectiva materi- 
alismului secolului al XIX-lea, Cosmosul şi viața au fost considerate nimic 
mai mult decât accidente, în ultimă instanță, reductibile la materie moartă 
în mişcare. Din această perspectivă, Universul nu are nici o valoare în sens 
obiectiv, şi nici un scop dincolo de supraviețuirea pe termen scurt şi repro- 
ducerea pur instinctuală şi, în final, mecanică. Căutarea unui reper moral 
în această lume părea absurdă. O soluție la problema valorii afirmate a 
naturii în discuţia estetică, morală şi religioasă despre natură a descoperit 
în abordarea dualistă că valorile obiective nu există extern, ci există ca un 
sentiment intern impus naturii de către oameni. 

Această soluție de dualism al naturii şi valorii este contrară înțelegerii 
de astăzi a naturii vitale şi dinamice. Se ştie că natura este un proces de 
schimbare, evoluție şi creaţie. Acesta este un univers deschis, încă în for- 
mare. Totuşi, există indeterminare la nivel fizic şi biologic şi, în acelaşi 
timp, previzibilitate şi ordonare. Cu alte cuvinte, natura are limitele şi 
potenţialurile proprii. De aceea, este posibil să luăm în serios ştiinţa, şi 
totuşi, să afirmăm că scopul şi valoarea nu sunt o creație umană subiectivă 
sau fictivă, ci sunt baza asemănării dintre specii. Faptul că ființele umane 
sunt înrudite cu alte forme de viață poate fi şi este afirmat de ştiinţă. 

Interdependenţa creaturilor vii. Natura este un tot sau o comunitate in- 
ter-relațională. Spre deosebire de perspectiva ştiinţifică modernă a naturii, 
amintită mai sus, acum adoptăm o „privire de ansamblu” pentru a aborda 
natura ca un ecosistem integral. Acum suntem mai conştienţi de interde- 
pendenţele şi reciprocitățile minunate dintre creaturi, lungile lanțuri de 
hrană ce leagă specii diferite în locuri diferite de pe pământ, complexitatea 
ciclurilor şi a componentelor şi echilibrele subtile ce pot fi uşor date peste 
cap. Mediul şi sistemul de menținere a vieții pe pământ nu sunt produsul 
creaturilor vii. Diversitatea formelor de viață, interdependenţa şi vulnera- 
bilitatea sunt trăsăturile de bază ale lumii naturale. 

Relaţia omului cu natura. Omul este înrudit cu toate creaturile, îm- 
părțind cu ele modelul de bază şi materialul vieții şi participând la acelaşi 
proces de creaţie de lungă durată. Omul este dependent de plantele ce 
purifică aerul pe care îl respirăm, ca şi de elementele pământului, care 
purifică apa pe care o bem. Multe religii tradiţionale împart aceeaşi teologie a 
creației potrivit căreia în compoziția corpului uman aceste elemente sunt 
prezente. Chiar şi cuvântul „uman” vine din latină şi înseamnă „care vine 
din pământ, sol, humus”. Deci, un fundament teologic al iubirii față de 
„natură”, față de „creaturile vii”, față de biophilia, ca virtute ce poate fi 
dezvoltată dintr-o perspectivă religioasă. Nu vom încerca să salvăm ce nu 

trăim. Lumea lui Dumnezeu poate fi iubită; un teolog poate găsi multe 
motive pentru care să se îndrăgostească de natură, mai multe decât poate 
găsi un om de ştiinţă. Religiile tradiționale sunt, de fapt, împotriva ideii că 
omul este un creator accidental prin intermediul ştiinţei şi al tehnologiei; 
sau că lumea naturală este doar un instrument pentru a fi folosit mai de- 
parte în proiectele arbitrare ale unei specii fără scopuri. De aceea, trebuie 
să alcătuim o cosmologie mai coerentă prin intermediul ştiinţei, dar şi te- 
ologia naturii, pentru a instala o stare de uimire şi sfântă teamă față de 
distrugerea naturii. 


2. Cosmos în Islam: Valori moral-spirituale şi motive ecologice 
Conceptul de natură 


Coranul, Scriptura musulmană, vorbeşte despre natură, despre crearea 
şi despre scopul ei mai mult decât despre orice altceva. Face portretul fru- 
musețţii ei şi al aspectelor minunate ale lumii naturale. Intenţia Coranului 
nu este doar de a descrie cele mai mici detalii ale naturii, ci şi să atragă 
atenția omului asupra răspunderilor lui față de creaţiile lui Dumnezeu. 
Omul trebuie să fie atent față de mediul natural care îl înconjoară, cel 
apropiat şi cel mai îndepărtat, față de atmosferă şi spațiu. 

Coranul pune accent şi pe trăsăturile minunate şi frumoase ale lumii 
naturale, pentru a provoca mintea umană să reflecteze asupra intenţiilor 
lui Dumnezeu în creaţie. Menţionarea frecventă a naturii în Coran pare 
să servească pentru a aminti următoarele lucruri. Mai întâi, lumea naturii 
şi evenimentele naturale indică existența Creatorului, arată permanența 
vieţii în tensiunea dintre schimbare şi temporaneitate, şi astfel, posibili- 
tatea unei vieți dincolo de viața naturală. A doua concluzie pe care o oferă 
Coranul este că scopul creării naturii este de a fi folosită, ca oamenii să be- 
neficieze de ea. În al treilea rând, determină omul să înveţe despre natură 
pentru a nu o exploata pentru beneficii egoiste şi de scurtă durată. 


Integritatea naturii 


Natura nu este contrariul a ceea ce este grațios, sau un eveniment ne- 
fericit care tocmai a avut loc. Natura este o creaţie şi un dar din partea 
Creatorului. În Coran, natura drept creație este perfectă, ordonată şi cu un 
scop; ca dar uman este un bun divin pus în serviciul omului. Scopul divin 
al creării naturii pentru folosul omului este acela de a-l determina pe om 
să facă binele şi să fie fericit. De aici, cunoscutul anunţ divin: „dacă tu nu 
erai, eu nu aş fi creat planetele”. Această triplă valoare a naturii, ca ordo- 
nată, cu un scop şi plină de bunătate, caracterizează integritatea naturii. 

Ordinea naturii 


Dumnezeu este singurul creator al fiecărei ființe, este cauza finală a fie- 
cărui eveniment şi scopul a tot ceea ce există. Universul este, de fapt, dez- 
văluirea legilor divine ale naturii, manifestări ale voinței lui Dumnezeu. De 
aceea, pentru un musulman, Universul este o scenă vie pusă în mişcare de 
creativitatea divină şi pe care Dumnezeu încă operează activ, determinând 
şi menținând viața Universului. Nu există deci o altă forță care operează 
în natură, decât legile imutabile ale naturii înfăptuite de Creator. Aceasta 
însemnă că nici un alt agent, prin magie, vrăjitorie sau spirite, nu poate in- 
terveni în procesul naturii. Astfel, religia musulmană vede întreaga creaţie 
supusă unui singur Dumnezeu transcendent şi nu permite nici o asociere a 
sacrului cu natura. Perspectiva teologică a naturii în religia islamică a făcut 
posibilă „secularizarea” ştiinţei naturii. Ştiinţele naturale s-au dezvoltat 
prin înlăturarea oricăror cauze spirituale, fantomatice sau misterioase din 
natură. Adevărata ştiinţă nu trebuie să-l înlăture pe Dumnezeu din Uni- 
vers, ci să înlăture forțele misterioase atribuite lui, presupuse a acționa 
arbitrar şi neprevăzut. Potrivit perspectivei musulmane asupra naturii, 
Dumnezeu nu acționează niciodată arbitrar şi legile lui sunt imutabile şi, 
deci, previzibile. Este explicat în Coran că „nu veţi găsi niciodată excepție 
la modelele creaţiei lui Dumnezeu şi modelele lui (sunnah) sunt imutabile” 
(85:49). 

Din moment ce Dumnezeu este cauza ordinii Universului, şi nici nu poate 
fi vorba despre un Haos, ci despre un Cosmos, modelele felului în care lu- 
crează Universul pot fi cunoscute, descoperite prin observație şi gândire. 
Dumnezeu i-a dat deja omului aceste facultăţi la creaţie, cu puterea „de a 
numi lucruri” (2:7). Ştiinţa trebuie să presupună că natura funcționează 
după modele, deci după un sistem ordonat. Posibilitatea că comportamen- 
tul natural este arbitrar, poate extravagant, şi că totul este întâmplător 
face ca nici o ştiinţă să nu fie posibilă. Ştiinţa este posibilă în baza presu- 
punerii că de fiecare dată este o cauză şi că efectul va urma după ea. Dacă 
omul de ştiinţă descoperă o lege adevărată a naturii, însemnă că, dată fiind 
aceeaşi cauză, acelaşi efect va avea loc. Astfel, natura, cu modelele ei imu- 
tabile, este potrivită şi gata pentru observarea şi analiza „ştiințifică”. Este 
la fel şi în cazul cauzelor şi echilibrelor ecologice. „Priviţi creaţia lui Dum- 
nezeu iar şi iar, şi mai mult chiar să vedeți dacă găsiți vreo imperfecţiune. 
Nu veţi găsi nici una. Privirea voastră se va întoarce spre voi umilă, dar 
convinsă” (67:4). Aşa cum spune Coranul, natura ni se prezintă printr-un 
spectacol sublim; în fața echilibrului ecologic complex şi fascinant, mintea 
umană este umilită. Evocă iubire, admiraţie, apreciere şi teamă. 

Ordinea naturii nu este doar ordinea cauzelor şi efectelor materiale, na- 
tura este şi un tărâm de finalităţi. Totul în natură îndeplineşte un scop, şi 
astfel, contribuie la balanța şi prosperitatea tuturor. Micii oameni din vale, 
cele mai mici organisme vii din oceane, de la galaxii la stele, de la balene la 
termite, de la copacii uriaşi la ciuperci, totul în lume îndeplineşte un scop 
desemnat lui în geneză şi dezvoltarea lui, viaţă şi moarte. Toate creaturile 
sunt interdependente şi toată viața naturală îşi continuă parcursul dato- 
rită armoniei perfecte dintre părţile ei. Dumnezeu spune în Coran că „El 
a dat fiecăruia o măsură potrivită lui” (54:49; de comparat şi 19:94; 65:3). 
Efectele corozive ale exploatării contemporane a naturii au adus la cunoş- 
tință amenințarea alarmantă pe care o prezintă pentru echilibrul ecologic. 
Musulmanii atenţi la implicaţiile ecologice ale mesajului Coranului au fost 
conştienţi de acest lucru de secole şi au invitat toată lumea să se închipuie 
pe sine ca stând în acest echilibru. Pentru că fiecare ființă umană este o 
parte a lui ca orice altă creatură. 


Unitatea omului cu natura şi responsabilitatea lui 


Faptul că fiecare element al creaţiei se hrăneşte cu un altul şi un al treilea 
se hrăneşte cu el arată o unitate a finalităților, poate cel mai vizibil dintre 
creaturile mai mari. Acelaşi nucleu de finalități domină lumea nevăzută a 
micro-organismelor, cum ar fi enzimele şi algele. Este greu de imaginat sau 
de observat această legătură în toate dimensiunile ei, dar acest lucru nu 
o face să fie mai puţin reală. Totuşi, mai greu de descoperit sunt modelele 
de hrănire a vieţii vegetale şi animale şi lanțul de interdependență din 
activităţile tuturor creaturilor. Cunoştinţa noastră despre complexitățile 
ecologiei naturii pare să fie încă redusă. Ştiinţele naturale au descoperit 
multe lucruri, dar au arătat prea puţine ca să ne putem imagina sistemul 
ecologic ca un întreg. 

Până recent, ştiinţa modernă a naturii a avut succes în mare parte prin 
izolarea fiecărui segment al naturii pentru a putea analiza fiecare parte se- 
parat. Efectul acestei metode pierdea din vedere unitatea şi inter-relaţia lu- 
crurilor. Omiterea întregimii naturii poate părea o problemă trivială dacă 
este comparată cu câştigurile în precizie în prezicerea evenimentelor natu- 
rale şi în aplicaţiile ştiinţei ce duc la dezvoltări tehnologice. Însă aplicarea 
unei asemenea metode ştiinţifice parțiale naturii a cauzat distrugerea unei 
părți atât de mari din natură şi ne-a ameninţat cu atâtea crize ecologice. 
Omul sensibil la problemele mediului recunoaşte că numai după această 
amenințare ne dăm seama că este necesară o abordare a naturii ca întreg. 
Ideea este că întregul naturii este atât de armonios că nici o parte a ei nu 
funcționează dacă nu este în conexiune cu celelalte părți. Acum omul este 

pus în fața faptului că nevoile umane şi resursele ce asigură traiul lui sunt 
inter-relaționate cu celelalte părți ale lumii, animate sau inanimate, într-un 
fel pe care practicile ştiinţei nu l-au putut înțelege din cauza limitelor pro- 
prii impuse. 

Nu doar oamenii care studiază ştiinţele naturale, poeţii, misticii lumii 
musulmane, ci şi oameni din partea de vest a lumii au exprimat o viziune ce 
include întreaga creaţie ca o unitate. Poeți ca John Donne au scris: „Nici 
un om nu formează o insulă întreagă singur, /Fiecare om este o parte a 
unui Continent, o parte principală”. Un musulman din Persia, Shabis- 
tari, a scris: „Pentru cel al cărui spirit trăieşte în contemplarea viziunii lui 
Dumnezeu, [întreaga lume este cea mai valoroasă carte a lui Dumnezeu”. 
Oameni aparținând unor culturi diverse ale lumii musulmane au fost im- 
presionați de-a lungul secolelor de frumuseţile naturii, ca reflexii ale mă- 
rinimiei lui Dumnezeu, şi de frumusețile paradisului în care oamenii vor 
fi reîmprospătați şi reînnoiți. Literatura misticilor (Sufis), în special, este 
bogată în descrieri ale acestei perspective în care totul este relaționat cu 
fiecare în parte. Aceşti Sufis acceptă perspectiva conform căreia toate cre- 
aturile lui Dumnezeu sunt fraţi în iubire şi armonie. Aşa cum scrie unul 
dintre poeţii turci Sufi, Yunus Emre, în secolul al XIII-lea: 

Cu munții şi stâncile 

Te invoc pe tine, Dumnezeul meu, 

Cu păsările care anunță sosirea dimineții 

Te invoc pe tine, Dumnezeul meu, 

Cu Isus din cer, 

Cu Moise pe Muntele Sinai, 

Înălţându-mi privirea, 

Te invoc pe tine, Dumnezeul meu. 


Această abordare a naturii ca inter-relaționare a tuturor şi reflexii ale 
lui Dumnezeu în natură îşi găseşte expresia clară în Coran: „Nu există nici 
un lucru în cele şapte ceruri şi pe pământ şi în tot ce este între, care să nu 
laude gloria lui infinită, însă voi nu reuşiţi să vedeţi felul în care ei îl laudă 
pe el” (17:44). Într-un alt verset suntem întrebaţi: „Nu vedeţi că în fața lui 
Dumnezeu se închină în adorațţie toate lucrurile din ceruri şi de pe pământ 
— soarele, luna, stelele, dealurile, copacii, animalele?” (22:18) Potrivit Co- 
ranului, există o slujire ce este scoasă în evidenţă în Univers. Această teo- 
logie sistematică a Cosmosului poate fi dedusă nu doar prin calcule mate- 
matice (husban, 6:97), ci şi prin descoperirea balanței armonioase (mizan 
55:7) şi a funcţiilor lucrurilor (qadar sau taqdir (54:49; 65:3). 


1 Emre Yunus, Selected Poems, tr. de T. Halman, Ankara 1990, 158. 

În această servire a creației, Dumnezeu spune în Coran: „Nu am creat ce- 
rurile şi pământul şi tot ce este între pentru sport, ci le-am creat cu un scop 
serios, chiar dacă majoritatea lor nu ştiu” (44:38). Recunoaşterea acestei 
slujiri a creaţiei este posibilă la nivel uman, deoarece omul însuşi, ca parte 
integrantă a vieţii naturale, este singura ființă conştientă de sine, cu o dis- 
poziție rațională şi etică să facă acest lucru. Ca ființă rațională, omul poate 
cunoaşte natura şi descoperi integritatea şi valoarea ei. Ca ființă morală, 
totuşi, omul este unul dintre „scopurile serioase” pentru care natura a fost 
creată. Acest fapt pune pe umerii omului răspunderile protejării şi folosirii 
naturii pentru scopuri bune. Natura este singurul loc în care trăim, dar 
este şi un teatru al activității morale a omului, pentru scopul de a nimici 
răul şi greşeala prin adevăr şi valoare (21:18). 

La rândul ei, natura este creată gata să primească rezultatele bune ale 
activităților morale eficace ale omului şi să le ajute în eforturile lor spre 
perfecțiunea morală. Oamenii care sunt mereu alerți la responsabilitatea 
îndeplinirii unei asemenea funcţii sunt numiţi de Coran „buni reformişti” 
sau „realizatori” ai mediului natural şi social. Aceştia au o contribuţie la 
vitalitatea şi vioiciunea mediului nostru social şi natural. Opusul „re-for- 
mistului” (muslih) este cel care este descris în Coran ca singurul cu obiceiul 
să corupă atât natura, cât şi societatea. Cât despre distrugerea naturii de 
către asemenea oameni, Coranul avertizează: „Corupţia apare pe mare şi 
pe uscat din cauza a ceea ce au făcut mâinile omului, şi astfel, poate el îi va 
face să guste o parte din ceea ce au făcut, pentru ca ei să se întoarcă (de la 
rău şi corupție)” (30:41). 

Indiferenţa față de problemele ecologice şi față de distrugerea naturii 
este în ea însăşi o trădare a încrederii pe care Dumnezeu o are în oameni 
şi este o renunțare la datoria de urmaş pe care Dumnezeu i-o dă omului. 
Făcând astfel omul se închide în fața lui Dumnezeu care se oferă prin mă- 
rinimia naturii, în folosirea naturii de către om pentru scopul perfecțiunii 
estetice şi morale, şi nu pentru exploatare şi corupție. Această temă a co- 
rupției pe pământ ocupă un loc central în Coran. Aceste versuri nu scapă 
atenţiei cititorilor atenți. Un comentator al Coranului scrie: 


Corupţia tot mai mare şi distrugerea mediului natural înconjurător, atât de 
minunat — chiar dacă doar parțial deocamdată — demonstrată în timpul nostru, 
este aici predicată ca „un rezultat a ceea ce mâinile omului au făcut”... aşa auto- 
distructiv — din cauza inventivităţii materialistice şi a activităţii frenetice care 
acum amenință omenirea cu dezastre ecologice de neimaginat mai înainte?. 


Prima semnificaţie a corupției (fasad) este putrefacția şi decăderea biolo- 
gică. „Mâinile care corup” sunt doar instrumentele externe ale oamenilor 


2 M. Asap, The Message of the Qur'an, Gibraltar 1980, 623. 


90 DIALOG TEOLOGIC 15 (2005) 


corupți moral. Indiferenţa în fața efectelor corozive ale activităților noas- 
tre în natură şi corupția încep din viața interioară a omului, adică din viața 
lui morală; acestea se extind la ordinea socială şi eventual la cea naturală. 
În limbajul Coranului, corupția rezultă din activităţile acelui om „care ori- 
când triumfă, aleargă răspândind corupţia şi distrugând recoltele şi copiii. 
Însă Dumnezeu nu iubeşte corupția” (2:205). 

Toate speciile animale sunt descrise în Coran drept „comunitățile seme- 
nilor”. Este scris: „Nici o creatură nu se târăşte pe pământ, nici o pasăre 
nu zboară cu două aripi, ci sunt naţiuni ca şi voi” (6:38). 

Tot astfel, oamenii de ştiinţă ai naturii musulmani medievali au acor- 
dat o atenţie deosebită locului plantelor şi animalelor în ierarhia cosmică, 
genezei şi dezvoltării lor. Au considerat că natura ilustrează, în multe pri- 
vinţe, puterea şi înțelepciunea Creatorului. Istoricii naturii musulmani au 
încercat să înțeleagă comportamentul acestor creaturi, în ceea ce priveşte 
facultăţile cu care au fost înzestrate pentru funcţiile vitale. Împărtăşind 
părerea că toate lucrurile vii şi că plantele şi animalele au suflete proprii, ei 
au arătat dificultatea considerării plantelor şi animalelor ca „maşinării”, 
părți ale unui univers mecanic. Este interesant de observat că un scriitor 
medieval vorbeşte chiar despre învierea plantelor în „Ziua Învierii”?. 

Autorii lucrării Resail al-Ikhvan al-Safa au o secțiune specială dedicată 
povestirii în care animalele se luptă cu omul asupra dreptului de a se folosi 
de ele pentru scopurile proprii. Animalele refuză pretenţia totală a omului 
de superioritate, demonstrând calităţile şi virtuțile lor spirituale şi tru- 
peşti. Numai după ce realizează că printre oameni există şi câțiva înţelepţi 
şi oameni deştepţi ce cunosc scopurile întregii creaţii, animalele sunt de 
acord să se supună, în sfârşit, omului“. 


Răspunderea omului de a proteja mediul înconjurător 


Omul este dependent de natură pentru satisfacerea necesităților de 
bază ale vieţii. Producţia implică extragerea materialelor, iar producătorii 
se folosesc de forțele naturii. Fie că producţia este din agricultură sau din 
industrie, această utilizare a naturii trebuie să fie responsabilă. Depinde 
de societate, care acționează prin organele ei, să reglementeze folosirea 
naturii pentru a îndeplini această cerință de răspundere. Răspunderea nu 
implică nici risipa, nici extravaganţa. Coranul îi numeşte vinovaţi de am- 
bele pe „asociaţii Satanei” (17:27). Le impune musulmanilor să folosească 
natura în măsura în care se pot justifica în ceea ce priveşte nevoia umană. 


3 Sadra Mora, Risale fi al-Hashr, citat în S. Nasr Hussein, Islamic Life and Thought, 
State University of New York Press, Albania 1981. 
1 Dispute between Man and the Animals, tr. de J. Platts, Londra 1869. 

Această răspundere cere să nu fie făcută nici o pagubă naturii în timpul 
procesului în care este folosită de către om. Deoarece forțele şi materialele 
naturale sunt daruri ale lui Dumnezeu către om, nu suntem posesorii lor. Este 
vorba doar despre o permisiune de a le folosi pentru scopurile adecvate. 

Natura este conacul lui Dumnezeu, iar omul este aproape chiriaşul. 
Acest dar trebuie redat Creatorului la moarte sau la pensie, îmbunătățit şi 
dezvoltat prin producția omului. Ce poate face omul, cel puţin, este să o re- 
turneze intactă aşa cum a primit-o. Coranul exprimă această răspundere, 
reafirmând că „tot ce este în creaţie se va întoarce la Dumnezeu” (11:123; 
2:210; 28:39; 5:48). 

Abuzurile față de natură în procesul producției sunt diametral opuse 
eticii musulmane de producţie, şi sunt condamnate în termeni clari. Ope- 
rațiile de producţie trebuie să fie inocente şi pure de la început şi până la 
sfârşit. Nici plantele, nici animalele, nici oamenii nu trebuie să fie răniți în 
timpul acestui proces. Dacă mediul suferă stricăciuni, trebuie compensat. 
Omul este tutorele naturii şi este obligat să-l aducă pe cel care abuzează 
în fața legii, aşa cum trebuie să răspundă pentru faptele lui şi în fața soci- 
etăţii şi a statului. 

Intr-adevăr, Islamul pare să privească fiecare act ca fiind capabil să se 
adauge, fie şi într-o mică măsură, la totalul valorilor Cosmosului, ca un act 
de venerație, ca un serviciu făcut lui Dumnezeu, desigur, doar dacă este 
îndeplinit de dragul lui. Conceptul de serviciu adus lui Dumnezeu este prin- 
cipiul potrivit căruia omul devine capabil să transforme pământul într-o li- 
vadă în care omul trebuie să-şi găsească hrana şi plăcerea. Coranul afirmă 
că Dumnezeu a creat lumea pentru om şi, deci, tot ce se află în natură este 
spre folosul şi plăcerea omului. Pământul, mările, râurile, munții, chiar şi 
stelele şi cerurile, Soarele şi Luna, toate au fost create spre folosul şi plă- 
cerea estetică a omului. 

Coranul atrage atenţia asupra acestei plăceri. „Şi am decorat cerul şi 
l-am făcut frumos ca omul să se bucure de el” (15:16). „Am plantat pe pă- 
mânt câte o pereche din tot ce este frumos” (22:5). „Dumnezeu a făcut să 
fie în serviciul vostru tot ce se află în cer şi pe pământ. În acestea se află 
semne pentru cei care gândesc şi raționează” (45:13). „Dumnezeu este cel 
care a făcut pământul supus designului şi acțiunii voastre. Răspândiţi-vă 
deci pe pământ, hrăniţi-vă din mărinimia lui Dumnezeu şi amintiți-vă că 
la el vă veţi întoarce” (67:15). 

Poluarea Pământului sau ruinarea resurselor lui este opusul scopului 
pentru care Dumnezeu l-a lăsat pe om pe Pământ, spre a-l dezvolta şi re- 
vitaliza spre mai bine. 

Dumnezeu v-a dat casele voastre ca locuri de odihnă şi linişte; blănuri, lână 
şi piei de animale ca materiale pentru îmbrăcămintea şi corturile voastre, din 
care să trageţi alte avantaje în timpul vieţii voastre pe pământ... Dintre creatu- 
rile lui, Dumnezeu v-a dat pentru umbra voastră adăpostul munților. V-a creat 
îmbrăcăminte să vă protejeze de căldură şi armuri să vă protejeze de violenţă. 
În acest fel trimite Domnul binecuvântările lui asupra voastră, ca voi să vă 
supuneți (lui) (16:80-81). 

V-a dat putere să cultivați câmpiile (Pământului), să construiți palate şi să 
sculptați munţii. Amintiţi-vă de darurile făcute vouă de către Dumnezeu. Nu 
împânziți corupția şi nu poluați pământul (7:74). 

V-a creat din țărână şi a stabilit ca voi să dezvoltați pământul după planul lui 
(isti'mar) (11:61). 

Dumnezeu a făcut marea supusă vouă, ca voi să extrageţi carne din ea să vă 
hrăniţi, bijuterii frumoase pe care să le purtaţi, şi ca vapoarele să o traverseze 
să vă aducă mărinimia lui. De aceea, să fiți recunoscători (16:14). 

O, copii ai lui Adam, priviți-vă podoabele în orice loc de închinare, mâncaţi şi 
beţi, însă nu exageraţi! Dumnezeu nu-i iubeşte pe cei care depăşesc limitele 
(7:31). 


Natura nu este proprietatea omului; este un dar al lui Dumnezeu. Deşi 
natura a fost creată spre folosul şi plăcerea omului, această stăpânire i-a 
fost dată de Dumnezeu şi pentru scopurile stabilite de Dumnezeu. Omul 
are şi datoria evidentă de a avea grijă de proprietatea Stăpânului, unde 
este chiriaş. Dreptul lui de a se folosi şi de a beneficia de pe urma naturii 
nu-i dă dreptul să distrugă şi să ruineze echilibrul ei ecologic. Acest drept 
uman de a folosi natura pentru plăcerea lui este un drept individual, pe 
care Dumnezeu îl reînnoieşte la naşterea fiecărei persoane. Nu este nici 
un drept delegat, nici unul ereditar, şi, de aceea, nu împuterniceşte omul 
să prezică viitorul altor oameni de a se bucura de natură. Omul este ad- 
ministratorul întregii creaţii — într-adevăr, un participant la actul divin al 
creației. El trebuie să redea natura lui Dumnezeu într-o stare mai bună 
decât era atunci când a primit-o. 

Ordinea naturii este receptivă la schimbările pe care omul le poate face 
după pofta inimii. Natura este flexibilă, capabilă să sufere intervenţii în 
lucrările ei, capabilă să suporte rătăcirea nucleului cauzal al faptelor ome- 
neşti. Nici o zonă sau tărâm al naturii nu este dincolo de raza de acțiune a 
omului. Pământul, cerul, mările, cu tot ceea ce cuprind, sunt ale omului, 
ca el să le exploreze şi să le folosească pentru utilitate, plăcere şi confort 
sau ca să le contemple. Toată creaţia este la dispoziția omului, iar modul 
în care se foloseşte de ea depinde de el. Însă nu poate fugi de răspunderile 
față de întreaga creație. 

Practici de protecție ecologică 


Există mai multe numere de rapoarte cu privire la sfatul şi practica de 
protecție ecologică a profetului Mahomed. A transformat respectul şi pro- 
tecția mediului în caritate religioasă. A spus: „Oricine plantează un copac 
din care să se hrănească oamenii, animalele domestice şi bestiile sălbatice 
sau păsările, aceasta va fi caritate, şi el va merita răsplata carității”5. 

Potrivit unor rapoarte de încredere, la întoarcerea dintr-o expediţie, 
când profetul Mahomed s-a apropiat de Medina, a arătat spre oraş şi l-a 


implorat pe Dumnezeu: 


O, Doamne, aşa cum profetul Abraham a consacrat vecinătatea oraşului Mecca 
zonă interzisă şi protejată, şi eu declar Medina zonă consacrată şi interzisă. 
Zona dintre două stânci din jurul oraşului este o zonă protejată! Copacii nu 
trebuie tăiaţi, animalele de pradă nu trebuie vânate, iarba nu trebuie tunsă, 
iar frunzele copacilor nu trebuie adunatef. 


Pe lângă Medina, se ştie că Profetul a mai declarat Valea Taif ca parc 
natural protejat. „Nici copacii, nici tufişurile Văii Taif nu trebuie distruse, 
animalele de pradă nu trebuie vânate. Oricine încalcă aceste reguli trebuie 
arestat””. 

Unul dintre cele cinci ritualuri religioase musulmane, pelerinajul, are 
multe aspecte legate de mediul înconjurător. În timpul sezonului peleri- 
najului, în zona interzisă Kaabah nici un lucru viu nu poate fi ucis sau 
distrus. Potrivit tradiției, oraşul Mecca a fost sfințit de profetul Abraham. 
Uciderea oricărei fiinţe vii în acest oraş a fost interzisă în unele luni ale 
anului, iar purtarea războaielor era împotriva legii în aceste luni, deşi care 
dintre lunile anului erau sfinte a fost un lucru disputat între arabii din 
acea vreme. În Islam, tradiția este continuată, cel puţin, în timpul peleri- 
najului. 

Am menţionat că profetul Islamului a stabilit cel puţin trei zone natu- 
rale şi parcuri naturale protejate în jurul oraşelor Mecca, Medina şi Taif. 
Tot el a dat şi sfaturi bune oamenilor cu privire la protecția mediului în- 
conjurător. lată câteva exemple: 


Plantaţi un arbust, dacă aveţi, chiar şi la sfârşit, când nu mai aveţi decât ulti- 
mul moments. 
Oricine plantează un copac va fi răsplătit doar dacă copacul va da roade”. 


5 Sahih al-Muslim, Musagat, 7,8,10. 

ê Bukhari, Jihad, T1; Muslim, Hajj, 458, 464; Abu Davud, Manaseg, 96. 

1 M. HAMIDULLAH, al-Wasaik al-Siyasiyya, Beirut 19695, 236-238. 

8 AL-MUNawı, Fayz al-Qadir, 3/30; BUKHARI, al-Adab al-Mufrad (Cairo, 1379), 168. 
? AL-MUNAWwI, Fayz al-Qadir, 5/480. 

Oricine păzeşte şi cultivă un pământ părăsit, sterp şi arid va fi răsplătit de 
Dumnezeu şi va fi trecut în condica lui doar dacă oamenii şi animalele vor be- 
neficia de pe urma îmbunătăţirii aduse pământului”. 

Oricine ucide fie şi o vrabie fără un motiv întemeiat va răspunde în fața lui 
Dumnezeu în Ziua Judecăţii!!. 


A interzis, de asemenea, distrugerea cuiburilor de păsări şi spargerea 
ouălelor”. 

Răspunderile nu pot fi limitate la răspunderile noastre față de alți oa- 
meni, ci includ gi datoriile noastre față de toate ființele vii. Profetul Maho- 
med a avertizat odată că, în ziua Judecății de Apoi, o anumită persoană va 
fi aruncată în iad pentru că a legat sus un animal cu o sfoară, fără a-i da 
mâncare sau apă, astfel cauzând moartea bietului animal. Iarăşi, profetul 
vorbeşte despre pedeapsa divină a celor care nu şi-au îndeplinit datoria 
chiar şi față de animale, nu le-au dat hrană suficientă, sau le-au încărcat 
peste puterile lor etc. Profetul a interzis chiar şi tăierea copacilor fără a fi 
necesară. 


Concluzie 


Pentru musulmani sau pentru oricine ține la mediul înconjurător, mo- 
delul unei naturi unde să putem trăi şi de care să ne putem bucura poate fi 
găsit în descrierea paradisului făcută în Coran, ca destinație finală a vieții 
după moarte. Puritatea şi serenitatea locului descris ca paradis are rele- 
vanță pentru perspectiva umană asupra mediului înconjurător. Ar trebui 
să dăm atenție referințelor frecvente din revelațiile divine despre paradis 
ca scenă exemplară a locuințelor senine gi pure, necorupte, asemănătoare 
naturii. Se spune: „Cine a interzis ornamentele (delicatețile, lucrurile fru- 
moase) pe care Dumnezeu le-a dat slujitorilor lui? Ele aparțin în lumea 
aceasta celor care cred în el. Şi ei se vor bucura de ele încă o dată în puri- 
tate în cealaltă lume” (7:31-32). 

Satisfacerea instinctelor şi a dorințelor în această lume, pentru un cre- 
dincios conştient, este o „gustare” a bucuriilor paradisului din lumea de 
după, dacă el continuă să-şi îndeplinească răspunderile. Dincolo de descri- 
erile escatologice ale lumii de după, presupune în mod clar muncă ce ono- 
rează, succes şi realizări în transformarea naturii. Ar fi prea optimist să 
facem lumea în care trăim un paradis pentru toţi cei care sunt şi care vor 
trăi în ea. Este posibil prin efort şi speranță. Coranul atrage atenția asupra 
acestei paralele între viața naturală şi viața în lumea de după în paradis, şi 


10 Ar-MUNAwI, Fayz al-Qadir, 6/39. 
1 Dharemi, 2/11 
12 ABU DAVUD, Janaiz, 1; BUKHARI, al-Adab al-Mufrad, 139. 

ne invită să ne gândim dacă este posibil să le facem la fel. Iată întrebarea 
ce exprimă acest lucru: „l-ar plăcea vreunuia dintre voi să aibă o grădină 
de palmieri şi viță-de-vie, cu râuri curgătoare, cu tot felul de fructe... apoi 
un vânt puternic o loveşte, şi totul este ars de foc? Astfel, Dumnezeu va 
face clare semnele ca voi să vă gândiţi” (2:266). 

Aceasta este o întrebare foarte importantă, cu multe implicații ecolo- 
gice. Pentru că aici, acest paradis lumesc este descris şi ne invită să ne 
imaginăm că, dintr-odată, acest paradis este distrus de foc. Cine nu ar fi 
trist dacă o asemenea calamitate s-ar abate asupra proprietăţii lui? Ast- 
fel, Dumnezeu atrage atenţia tuturor oamenilor, în Coran, asupra valorii 
protejării naturii, de a o păstra curată şi de a o face un loc bun în care să 
locuiască toți. 


